Lagos State House of Assembly jẹ́ ilé ìgbìmọ̀ aṣòfin ti Ìpínlẹ̀ Èkó. Ó wà ní ilé ìjọba Ìlú Èkó ní Alausa, Ikeja. ilé ìgbìmọ̀ aṣòfin yìí wà lábẹ́ ìṣàkóso ẹgbẹ́ òṣèlu All Progressives Congress tí ó ń ṣe ìjọba Ìlú Èkó lọ́wọ́ lọ́wọ́. Ilé ìgbìmọ̀ méje ọ̀tọ̀ọ̀tọ̀ ló ti wà, àkọ́kọ́ wáyé ní oṣù kẹwá ọdún 1979 tí èyí tó ń lọ lọ́wọ́ lọ́wọ́ sì bẹ̀rẹ̀ ní ọjọ́ kẹfà oṣù kẹfà ọdún 2011. Ogójì aṣojú ni ó wà ní ilé ìgbìmọ̀ aṣòfin, méjì láti ìjọba ìbílẹ̀ kọ̀ọ̀kan ní Ìlú Èkó.